**Αγαπητοί γονείς ,**

Με το ξεκίνημα της νέας σχολικής χρονιάς θα ήθελα να σας ενημερώσω για τον προγραμματισμό ύλης στο μάθημα των **Τ.Π.Ε (Τεχνολογίες της Πληροφορίας & Επικοινωνιών).** Το μάθημα των Τ.Π.Ε. δίνει την δυνατότητα στους μαθητές να εξερευνήσουν τον κόσμο των υπολογιστών και της πληροφορίας μέσω μιας σειράς εργαλείων και εκπαιδευτικών προγραμμάτων του Υπουργείου Παιδείας και του Παιδαγωγικού Ινστιτούτου , σε ευχάριστο και εύχρηστο περιβάλλον. Από την Α’ – Στ ’ τάξη οι μαθητές θα σχεδιάσουν – ζωγραφίσουν , θα μάθουν να διακρίνουν τα βασικά μέρη του υπολογιστικού συστήματος , Θα μορφοποιήσουν κείμενα , θα επεξεργαστούν λογιστικά φύλλα , θα δημιουργήσουν παρουσιάσεις , θα αναζητήσουν πληροφορίες στο Διαδίκτυο και τέλος θα μάθουν τις βασικές αρχές του προγραμματισμού που ενισχύει την μαθηματική και αλγοριθμική σκέψη.

Συγκεκριμένα :

**Α’ – Β’ τάξη**

Εξοικείωση με το ποντίκι , πληκτρολόγιο – Σχεδίαση – Ζωγραφική – Εισαγωγή στην επεξεργασία κειμένου.

Εκπαιδευτικό Λογισμικό : Microsoft Office Word , Tuxpaint , ψηφιακό πακέτο του Παιδαγωγικού Ινστιτούτου για την Γλώσσα και τα Μαθηματικά.

**Γ’ – Δ’ τάξη**

Γνωριμία με τα βασικά μέρη και την λειτουργία του υπολογιστή - Μορφοποίηση κειμένου – Δημιουργία πίνακα – Εισαγωγή εικόνας – Αναζήτηση πληροφοριών από το Διαδίκτυο - Ηλεκτρονικό Ταχυδρομείο – Εισαγωγή στην δημιουργία Λογιστικού Φύλλου .

Εκπαιδευτικό Λογισμικό : Microsoft Office Word , Microsoft Office Excel , Φυλλομετρητής Ιστού (Mozilla Firefox ) , Ψηφιακό πακέτο του Παιδαγωγικού Ινστιτούτου.

**Ε’ – ΣΤ’**

Επεξεργασία δεδομένων σε Λογιστικό Φύλλο – Εισαγωγή τύπου , συνάρτησης , διαγράμματος – Δημιουργία Παρουσίασης – Προγραμματισμός .

Εκπαιδευτικό Λογισμικό : Microsoft Office Excel, Microsoft Office Power Point , Scratch .

Το σχολείο μας διαθέτει ένα εργαστήριο με 11 σταθμούς εργασίας. Το λειτουργικό σύστημα που χρησιμοποιείται είναι τα Windows7.

Με εκτίμηση

Η εκπαιδευτικός Πληροφορικής

Φωτεινή Ράπτη